armvectores/hy_wikipedia_2023 huggingface dataset:
Բազալեթի (Դուշեթի շրջան)

Բազալեթի (վրաց.՝ ბაზალეთი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 870 մետր բարձրության վրա։ Շրջկենտրոն Դուշեթից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 758 մարդ։


== Ծանոթագրություններ ==
Միզոն

Միզոն (ֆր.՝ Mison, օքս.՝ Mison), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04123.


== Բնակչություն ==
Համայնքի բնակչությունը 2008 թվականին կազմում էր 985 մարդ։


== Կլիմա ==
Միզոնի կլիման միջերկրածովային է։


== Տնտեսություն ==
2007 թվականի տվյալներով 636 աշխատունակ տարիքի մարդկանցից (15-64 տարեկան) 468-ը տնտեսապես ակտիվ էին, 168-ը անգործ (ակտիվության ցուցանիշը 71.3 %։ 468 աշխատունակ բնակիչներից 425-ը աշխատում էին (245 տղամարդ և 185 կին), անաշխատանք էին 43-ը (17 տղամարդ և 26 կին)։ 168 անգործ մարդկանցից 53-ը աշակերտներ կամ ուսանողներ են, 54-ը թոշակառու, 61-ը չէին աշխատում այլ պատճառներով։


== Տեսարժան վայրեր ==
Դղյակի ավերակներ (X դար)
Նոտր Դամ դե լա Բոմ եկեղեցի, վերակառուցվել է 1602 թվականին
Սեն Պյեր եկեղեցի (1868-1874 տարեկան), զանգակատունը ունի 26 մետր բարձրություն
Երեք մարզագծի սյուներ XIV դար


== Պատկերասրահ ==

		


== Ծանոթագրություններ ==
Միխայլովի շրջան

Անվան այլ կիրառումների համար տե՛ս՝ Միխայլովսկի շրջան (այլ կիրառումներ)Միխայլովի շրջան (ռուս.՝ Михайловский район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1929 թվականին։ Վարչական կենտրոնը՝ Միխայլով։


== Աշխարհագրություն ==
Շրջանի տարածքի մակերեսը կազմում է 1841 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 35225 մարդ։ Բնակչության խտությունը կազմում էր 19,13 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օրտու

Օրտու, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Բաբուսար

Բաբուսար, լեռ Հայկական լեռնաշխարհում Արսիանի լեռնաշղթայի հյուսիսային հատվածում։ Գտնվում է Օլթի քաղաքից մոտավորապես 37 կմ դեպի հյուսիս։ Հյուսիսային լանջերն անտառապատ են։


== Ծանոթագրություններ ==
Տավուշի հոգևոր վերածնունդ

Տավուշի հոգևոր վերածնունդ հիմնադրամ, Հայաստանի Հանրապետությունում գործող հիմնադրամ։ Հիմնադրամի նախագահն է Հայկ Չոբանյանը։
2012 թվականի օգոստոսի 18-ից սկսած՝ հիմնադրամը նախաձեռնությամբ՝ Տավուշի մարզի Բերդ քաղաքում անցնում է Շամշադինի մեղրի և հատապտուղների փառատոն։ 
Հիմնադրամի նախաձեռնությամբ Բերդ քաղաքում սկսվել է Սուրբ Գևորգ եկեղեցու կառուցումը։


== Տես նաև ==
Տավուշի մարզ


== Ծանոթագրություններ ==
(7858) Բոլոտով

(7858) Բոլոտով (անգլ.՝ Bolotov), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,470809 ա. մ., առավելագույնը մոտենում է 1,9435 ա. մ. հեռավորության վրա և հեռանում 2,9981 ա. մ.։ Արեգակի շուրջ մեկ ամբողջական պտույտ է կատարում 1418,59 երկրային օրվա ընթացքում, իր ուղեծրով շարժվելով միջինում 0,253773 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7858) Բոլոտով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պելիմ (այլ կիրառումներ)

Պելիմ, կարող է վերաբերել՝

Պելիմ - գյուղ Ռուսաստանի Սվերդլովսկի մարզի Գարինսկի քաղաքային օկրուգի կազմում։
Պելիմ - քաղաքատիպ ավան Ռուսաստանի Սվերդլովսկի մարզի Պելիմ քաղաքային օկրուգի կազմում։
Լուգոյի տաճար

Սուրբ Մարիամի տաճարը  (իսպ.՝ Catedral de Santa María de Lugo), առավել հայտնի է, որպես Լուգոյի տաճար, կաթոլիկ եկեղեցի է Իսպանիայի հյուսիսարևմտյան մասում գտնվող՝ Գալիսիա ինքնավար մարզի Լուգո քաղաքում։ Տաճարը կառուցվել է 12-րդ դարի սկզբին ռոմանական ոճով՝ գոթական, բարոկկո և նեոդասական տարրերով։


== Պատմություն ==
Եկեղեցին գոյություն ունի 755 թվականից։ 1129 թվականին եպիսկոպոս Պեդրոն (III) հանձնարարեց տեղացի ճարտարապետին կառուցել նոր կառույց՝ վերջին Ռայմունդո ճարտարապետական ոճով։ Այս ռոմանական կառույցը ավարտվել է 1273 թվականին։
Հետագայում վերանորոգումները և վերակառուցումներն ավելացնում են նաև տարրեր այլ ոճերից, ինչպիսին է՝ վերածննդյան նկարը բարձր խորանի վրա։ Այն ավերվել է 1755 թվականին Լիսաբոնի երկրաշարժի ժամանակ։ Դրա բեկորները պահվում են եկեղեցում։
Եկեցեցին Հռոմի պապի կողմից ստացել է առանձնաշնորհ՝ մշտապես ցուցադրել Սուրբ Հաղորդությունը։


== Կառուցվածք ==
Տաճարն ունի լատինական խաչի կառուցվածք, որի երկարությունը 85 մետր է։ Այն ունի նավ և երկու ենթակողմ, ճեմասրահով և հինգ մատուռներով։ Վերնատունը առանձնահատուկ է իր եռապատիկ մուլիոն պատուհաններով։ [Աբսիդում պահվում է անհայտ թվագրության խաչաբլուր քանդակներ։
Ճակատը վերածննդի ճարտարապետության ձևավորում է Ջուլիան Սանչես Բորտի կողմից, որը ներշնչվել է Վենտուրա Ռոդրիգեսի կողմից առաջարկած Պամպլոնայի տաճարի պլանով։ Դրա շինարարությունը ավարտվել է 19-րդ դարի վերջում` երկու կողմնակի աշտարակների ավարտից հետո։
Հյուսիսային մուտքի գավիթները կառուցված են գոթական ոճով՝ 1510-1530 թվականներին։ Ներսում ցուցադրված է աստղազարդ պահոց։ Այն ձևավորված է երեք կամարաքարով, որտեղ ցուցադրված է Հիսուս Քրիստոսը։
Մուտքի աջ կողմում գտնվում է գոթական Torre Vella զանգակատունը, որը ավարտվում է վերածննդի վերնահարկով։ Ավանդատունն (1678) ու զանգակատունը (1714) կառուցված են բարոկկո ոճով։ Սուրբ Ֆրոիլանի մատուռը ևս կառուցված է վերածննդի ոճով, որը թվագրվում է 17-րդ դարին։ Նշանավոր է նաև բեմը, որը կառուցվել է Ֆրանցիսկո դե Մուրի կողմից 17-րդ դարի սկզբին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Visita virtual a la catedral de Lugo en gusuguito.com
Ռադիկ Կոստանյան

Անվան այլ կիրառումների համար տե՛ս՝ Կոստանյան (այլ կիրառումներ)Ռադիկ Բենիկի Կոստանյան (ապրիլի 7, 1940(1940-04-07), Դիլիջան, Հայկական ԽՍՀ, ԽՍՀՄ), հայ ֆիզիկոս (լազերային ‎‎ֆիզիկա)։ Ֆիզմաթ գիտությունների դոկտոր (1992),  պրոֆեսոր (1992), ՀՀ ԳԱԱ ակադեմիկոս (2014)։


== Կենսագրություն ==
Ռադիկ Կոստանյանը ծնվել է 1942 թվականին Դիլիջանում։ 1962 թվականին ավարտել է Երևանի պետական համալսարանը 
: 1962-1972 թվականներին աշխատել է Երևանի պետական համալսարանի ֆիզիկայի ֆակուլտետի ճառագայթային ֆիզիկայի հիմնախնդրային լաբորատորիայում, 1972 թվականից՝ ՀՀ ԳԱԱ Ֆիզիակական հետազոտությունների ինստիտուտում, 1980 թվականից՝ պինդ մարմնային գեներատորների և լյումինեսցենցիայի լաբորատորիայի բաժնի վարիչ, միաժամանակ, 1975 թվականից դասախոսում է ԵՊՀ-ում։
2016 թվականից ՀՀ ԳԱԱ ֆիզիկական հետազոտությունների ինստիտուտի լաբորատորիայի վարիչ, ՀՀ ԳԱԱ ֆիզիկայի և աստղաֆիզիկայի բաժանմունքի ակադեմիկոս-քարտուղար, 2016 թվականից՝ ՀՀ ԳԱԱ նախագահության անդամ։
Աշխատանքները վերաբերում են սուտակային լազերների և օպտիկական քվանտային ուժեղացուցիչների բնութագրերի, դրանց ճառագայթման և ռեզոնանսային միջավայրերի փոխազդեցության երևույթներին։ Ուսումնասիրել է բյուրեղներում ակտիվ խառնուրդային իոնների միջև փոխազդեցությունները, մշակել է բյուրեղների բնութագրերի չափման նոր մեթոդներ։ Հայտնաբերել և ուսումնասիրել է բևեռային դասի խառնուրդային բյուրեղներում լուսամակածված պիեզոէլեկտրական երևույթը։


== Անդամակցություն ==
ՌԴ բնական ԳԱ անդամ (1998)
ԽՍՀՄ քվանտային էլեկտրոնիկայի համակարգող խորհրդի անդամ (1980)
ՀՀ գիտական սարքաշինության մասնագիտափորձագիտական խորհրդի նախագահ (1995)
ԱՊՀ երկրների լազերային ֆիզիկայի փորձագիտական խորհրդի նախագահության անդամ (1998)


== Պարգևներ ==
Պողոսյան մրցանակ (ֆիզիկա, 2009 թվական)
Պրոխորովյան մրցանակի դափնեկիր (ֆիզիկա, 2009 թվական, Ռուսաստան)


== Ծանոթագրություններ ==
Ալին Գոյան

Ալինա Ալեքսանդրի Ենգոյան (օգոստոսի 7, 1983(1983-08-07), Երևան, Հայկական ԽՍՀ, ԽՍՀՄ), հայ փաստաբան, երգչուհի։


== Կենսագրություն ==
Ալինե Ենգոյանը ծնվել է 1983 թվականի օգոստոսի 7-ին՝ Երևանում։ Սովորել է վոկալ-երաժշտական հատուկ ձայնի պահպանման դպրոցում։ Փոքր տարիքից ելույթ է ունեցել հայաստանյան բեմերում, շրջագայել եվրոպական երկրներում։ Միջնակարգ կրթություն ստանալուց հետո ուսումը շարունակել է Երևանի պետական համալսարանի իրավաբանական ֆակուլտետում։ Ուսանողական տարիներին աշխատանքի  ընդունվել Հայաստանի բարձրագույն դատական ատյանում՝ որպես իրավաբան-փորձագետ, հետագայում հանրային կապերի պատասխանատու։ 2005-2009 թվականներին ուսումը շարունակել է Երևանի Կոմիտասի անվան պետական կոնսերվատորիայում։
Եղել է Վճռաբեկ դատարանի մամուլի քարտուղար։ 2008 թվականից Հայաստանի հանրային հեռուստաընկերությունով վարել է իր հեղինակած «Դատաժամ» իրավական հաղորդաշարը։ Փաստաբանի աշխատանքով սկսել է զբաղվել 2015 թվականից։
2015 թվականին հրապարակել է իր առաջին «Կանչէ կռունկ» ձայնասկավառակը, որտեղ տեղ են գտել հայկական ժողովրդական ստեղծագործություններ՝ ժամանակակից գործիքավորմամբ։ Ալինե Գոյանի նախաձեռնությամբ ստեղծվել է «Օպերա Վիվա» երաժշտական նախագիծը։
Կենդանասերների կամավորների խմբի անդամ է։


== Ծանոթագրություններ ==


== Արտաքին աղբյուրներ ==
«Դիմումների միջոցով դատավորները ընտրելու են մասնագիտացումը»
Ճամփորդները

«Ճամփորդները», Հովհաննես Թումանյանի պատմվածքներից՝ հավանաբար գրված 1907 թվականին։


== Պատմություն ==
Առաջին անգամ լույս է տեսել 1907 թվականին՝ «Լուսաբեր» դասագրքում (էջ 50-51)։
Ինքնագիրը չի պահպանվել։
Եղիշե Չարենցի անվան գրականության և արվեստի թանգարանի Թումանյանի ֆոնդի № 123-ում պահվում է այս ստեղծագործության տարբերակներից մեկի ինքնագիրը՝ «Աքլարն ու աղվեսը» վերնագրով, որի երկրորդ՝ թերի էջի վրա պահպանվել է «Ուլիկը» հեքիաթից մի սևագիր հատված։ Քանի որ Թումանյանը վերջինս գրել է 1907 թվականին, ուստի այս հեքիաթը ևս պետք է, որ գրված լիներ նույն թվականին։
«Աքլարն ու աղվեսը» տարբերակն առաջին անգամ տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության 3-րդ հատորում (էջ 418-419)։
Հովհաննես Թումանյանի երկերի լիակատար ժողովածուի 5-րդ հատորում տպագրվել է 1921 թվականին լույս տեսած «Լուսաբեր» դասագրքից։


== Ծանոթագրություններ ==
Հունիսի 22

Հունիսի 22, տարվա 173-րդ (նահանջ տարիներին՝ 174-րդ) օրն է։

Տարվա ավարտին մնում է 192 օր։


== Դեպքեր ==
մ.թ.ա. 168 - Հռոմեական զորքերը ջախջախեցին Մակեդոնական զորքերին։
431 - Թեոդոսիոս Բ Փոքր կայսրի հրամանով Եփեսոս քաղաքում գումարվել է Եփեսոսի Գ տիեզերական ժողովը։
1661 - Անգլիայի թագավոր Չարլզ II-ը թույլատրեց կանանց թատրոնի դերեր խաղալ։
1812 - Նապոլեոնը ներխուժեց Ռուսաստան։
1838 - Բացվեց Շուշիի թեմական հոգևոր դպրոցը։
1941 - Գերմանիան, Իտալիան, Ռումինիան պատերազմ հայտարարեցին Խորհրդային Միությանը։
1978 - Հայտնաբերվեց Պլուտոնի ամենամեծ արբանյակը՝ Քարոնը։
1981 - Մարկ Դավիդ Չափմանն իրեն մեղավոր ճանաչեց Ջոն Լենոնի սպանության համար։
1941-Հիտլերյան Գերմանիան հարձակվեց ԽՍՀՄ-ի վրա և սկսվեց ԽՍՀՄ ժողովուրդների Հայրենական մեծ պատերազմը


== Ծնունդներ ==
1805 - Ջուզեպպե Մացցինի, իտալացի քաղաքական գործիչ, գրող և փիլիսոփա, Իտալիայի ազգային-ազատագրական շարժման առաջնորդներից։
1856 - Հենրի Ռայդեր Հագարդ, անգլիացի գրող, բազմաթիվ արկածային և պատմական վեպերի հեղինակ։
1897 - Պյատրաս Կուբերտավիչյուս, լիտվացի խորհրդային դերասան և ռեժիսոր։
1931 - Արտաշես Հովսեփյան, հայ քանդակագործ։
1934 - Գառնիկ Անանյան, հայ գրականագետ, հրապարակախոս։
1947 - Նատալյա Վառլեյ, ռուս դերասանուհի («Կովկասի գերուհին»)։
1948 - Վարուժան Վարդանյան, նկարիչ։
1949 - Մերիլ Սթրիփ, կինոյի, թատրոնի ամերիկյան դերասանուհի։


== Մահեր ==
1928 - Ալբերտ Արիստակեսյան, հայ գրականագետ։
1969 - Ջուդի Գառլենդ, ամերիկացի դերասանուհի և երգչուհի։
2001 - Լուիս Կարնիգլիա, արգենտինացի ֆուտբոլիստ, հարձակվող
2019 - Ստեփան Շաքարյան, կոմպոզիտոր, դաշնակահար, Հայաստանի արվեստի վաստակավոր գործիչ, Հայաստանի ժողովրդական արտիստ (2017 թ.)։


== Տոներ ==
Տյաչևկա

Տյաչևկա (ուկրաիներեն՝ Тячівка), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Տյաչևկա գյուղում բնակվում էր 1 555 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուկաշովկա (գյուղ, Կրասնոգրադի շրջան)

Անվան այլ կիրառումների համար տե՛ս՝ ԼուկաշովկաԼուկաշովկա (ուկրաիներեն՝ Лукашівка), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1830 թվականին։
2001 թվականի տվյալներով Լուկաշովկա գյուղում բնակվում էր 402 մարդ։ Բնակավայրը զբաղեցնում է 1924 կմ² տարածք։ Բնակչության խտությունը կազմում էր 208,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռայգորոդոկ (այլ կիրառումներ)

Ռայգորոդոկ, կարող է վերաբերել՝

Ռայգորոդոկ - գյուղ, Ուկրաինայի Ժիտոմիրի մարզի Բերդիչևի շրջանում
Ռայգորոդոկ - քաղաքատիպ ավան, Ուկրաինայի Դոնեցկի մարզի Սլավյանսկիում
Եթովպական աղավնի

Եթովպական աղավնի (լատ.՝ Columba albitorques), աղավնիների ընտանիքի թռչուն (Columbidae): Եթովպական բարձրավանդակի էնդեմիկ թռչուն է, ապրում է ժամանակակից Եթովպիայի և Էրիթրեայի տարածքում։ Թռչունների այս տեսակը նախընտրում է գյուղը, հատկապես ժայռերի և ժայռոտ կիրճերի մոտ գտնվող վայրերը։ Նաև տարածված է քաղաքների կենտրոններում։


== Բնութագիր ==
Եթովպական աղավնին ունի 32 սմ երկարություն։ Մոխրա-շագանակագույն խոշոր թռչուն է՝ վզին սպիտակ օղակաձև բծեր։ Թռիչքի ժամանակ թռչնի թևերի վրա նկատվում է նաև սպիտակ գույն։ Եթովպական աղավնին բնադրում է ժայռերի խորշերում կամ նմանատիպ խորշերում շենքերում։ Բնում դնում է 2 ձու։ Թուխս է նստում 16 օր։
Բնության պահպանության միջազգային միությունը աղավնիների այս տեսակը ընդգրկել է Հատուկ պահպանության մեջ՝ որպես քիչ մտահոգող տեսակ։


== Պատկերասրահ ==

		
		
		


== Ծանոթագրություններ ==


== Գրականություն ==
Sinclair Ian, Ryan Peter Birds of Africa south of the Sahara. — Cape Town: Struik, 2003.
Լապշիխա (գյուղ, Դալնեկոնստանտինովսկի շրջան)

Լապշիխա (ռուս.՝ Лапшиха), գյուղ Ռուսաստանի, Նիժնի Նովգորոդի մարզի Դալնեկոնստանտինովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրեմիեր Լիգա 2008-09 (Անգլիա)

Պրեմիեր Լիգա 2008-09-ը Անգլիայի Պրեմիեր Լիգայի 17-րդ սեզոնն էր։
Կաստրոնովո դի Սիչիլիա

Կաստրոնովո դի Սիչիլիա (իտալերեն՝ Castronovo di Sicilia), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 3409 մարդ, բնակչության խտությունը կազմում է 17 մարդ/կմ²։ Զբաղեցնում է 199 կմ² մակերես տարածք։ Փոստային ինդեքսն է՝ 90030։ Հեռախոսային կոդը՝ +39 091։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 091 8217584
Էլեկտրոնային հասցե՝ info@comune.castronovodisicilia.pa.it
Գլխավոր կայք՝ http://www.comune.castronovodisicilia.pa.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ցլամարտ

Ցլամարտ, կորիդա (իսպ.՝ corrida de toros, բառացի՝ ցլերի վազք), իսպանական ազգային հանդիսախաղ։ Ծագումը կապված է Պիրենեյան թերակղզում ցլի պաշտամունքի հետ։ Իսպանիայում հայտնի է եղել դեռևս XI-րդ դարում։ Միջին դարերում ցլամարտի մասնակցել են միայն հեծյալ նիզակակիր ասպետները։ Որպես ժամանակակից կրկեսային ներկայացում, որը տեղի է ունենում հատուկ ասպարեզում (իսպ․` plaza de toros - ցուլերի հրապարակ) պրոֆեսիոնալ կատարողների՝ տորերոների (torero, toreador < toreo - ցլամարտ) մասնակցությամբ, ձևավորվել է 18-րդ դարի սկզբին։ Գլխավոր գործող անձը ցլամարտիկն է՝ մատադորը (matadorCmatar - սպանել), որը սպանում է կենդանուն՝ ծոծրակին հասցված սուսերի հարվածով։ Մատադորին օգնում են տորերոները․ ոմանք՝ հեծյալ նիզակակիրները (պիկադոր, picador < ֆրանս․ pique - նիզակ), նիզակներով գրգռում, կատաղեցնում են ցուլին, մյուսները՝ բանդերիլիերոները (banderillero < banderilla - ժապավենազարդ փոքրիկ նիզակ) փոքրիկ հարպուններ են ցցում նրա պարանոցին, երրորդները՝ չուլոները (chulo), մատադորին սպառնացող վտանգի դեպքում վառ թիկնոցներով շեղում են ցուլի ուշադրությունը։ Իսպանիայից բացի, ցլամարտեր կազմակերպվում են նաև Պորտուգալիայում, Ֆրանսիայի հարավում, ինչպես նաև Լատինական Ամերիկայի երկրներում (16-րդ դարից)։
PlayStation Store

PlayStation Store (PS Store), Sony ընկերության թվային դիստրբուտի համար նախատեսված ծառայություն ՝ PlayStation 3, PlayStation 4, PlayStation 5, PlayStation Portable և PlayStation Vita խաղային համակարգերի համար։ Խանութում առկա է տարատեսակ վճարովի և անվճար ծառայություններ՝ խաղերի ամբողջական տարբերակներ, խաղերի դեմո տարբերակներ, թեմաներ, ֆիլմեր և այլն։ Խանութ հնարավոր է մտնել XMB-ի միջոցով, PlayStation Network-ի ցանկից PlayStation 3 և PlayStation Portable համակարգերի համար, այն դեպքում երբ համակարգերը միացված են համցանցին։ PSP-ին կարելի հասանելիություն ստանալ նաև PS3-ի հեռակա (Remote Play)-ի միջոցով, կամ համակարգչից Media Go հավելվածով։ 2009 թվականի սեպտեմբերի 24-ին տվյալներով PlayStation Store-ից կատարվել էր ավելի քան 600 միլլիոն ներբեռնում։ 
PlayStation Store-ում վճարում կատարելու համար կարելի է օգտագործել բանկային քարտեր կամ PlayStation Network-ի քարտ։ PlayStation Store-ի բովանդակությունը թարմացվում է շաբաթը մեկ անգամ՝ թարմացվում են ամբողջական և դեմո խաղերը, խաղերի գովազդները, ֆիլմերը, թեմաները և այլն։ 
Մինչև 2010 թվականի մայիսը Sony ընկերությունը թարմացնում էր չորեքշաբթի օրերին, սակայն այս օրը փոխարինվեց երեքշաբթիով, ինչը կապված է Microsoft-ի հետ ունեցած դիմակայության հետ։ 
2011 թվականի հուլիսին հայտնվեց տեղեկություն, որ ընկերությունը պատարտվում է PlayStation Store-ի դիզային փոփոխության։ 
2012 թվականի հոկտմբերի 17-ի եվրոպական տարբերակի արտաքին տեսքը փոխվեց։ Իսկ ԱՄՆ-ի համար նախատեսված տարբերակի արտաքին տեսքը փոփոխվեց 2012 թվականի հոկտեմբերի 23-ին։ Նոր տարբերակում որոնումը դարձել է ավելի հեշտ, բարելավել է գլխավոր մեյուի տարանջատումը։ Որոնումը սկսել է աջակտել հապավումների բազան, այսինքն որոնելով «M» տառը, այն ցույց է տալիս բոլոր խաղերը, որոնք սկսում են այդ տառով, սակայն եթե ավելցավում է  համակարգը ցույց է տալիս բոլոր խաղերը, որոնք սկսում են «MO»-յով, այդպես այնքան ժամանակ մինչև օգտատերը գտնում է իր ցանկացած խաղը։ 
2013 թվականի նոյեմբերին PlayStation Store-ում վճարման տարբերաների շարքին ավելացավ նաև PayPal համակարգը։ 
PlayStation 5-ի համար նախատեսված տարբերակը թողարկվեց 2020 թվականի նոյեմբերի 12-ին համակարգի հետ միասին։ 


== Ծանոթագրություններ ==
Դուռեյքիշ

Դուռեյքիշ (արաբ․՝ دريكيش‎‎), քաղաք Սիրիայի Արաբական Հանրապետությունում։ Հանդիսանում է Տարտուսի մարզի Դուռեյքիշի գավառի համանուն շրջանի վարչական կենտրոնը։ Քաղաքը հայտնի է իր հանքային ջրերի աղբյուրներով, որոնք գտնվում են քաղաքի հարավային մասում։ Քաղաքի բնակչության գերակշիռ մասը ալավիներ են։


== Ծանոթագրություններ ==
Գրինևկա (գյուղ, Պոլտավայի շրջան)

Անվան այլ կիրառումների համար տե՛ս՝ ԳրինևկաԳրինևկա (ուկրաիներեն՝ Гринівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Գրինևկա գյուղում բնակվում էր 69 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սալիվան շրջան (Ինդիանա)

Անվան այլ կիրառումների համար տե՛ս՝ Սալիվան շրջան (այլ կիրառումներ)Սալիվան շրջան (անգլ.՝ Sullivan County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.158 կմ² է, բնակչությունը՝ 21.751 մարդ (2010 թ. տվյալներով)։ Շրջկենտրոնն է Սալիվան բնակավայրը։ Կազմավորվել է 1816 թ.։
Ջո Մոնտանա

Ջո Մոնտանա (անգլ.՝ Joe Montana, հունիսի 11, 1956(1956-06-11), New Eagle, Վաշինգտոն շրջան, Փենսիլվանիա, ԱՄՆ), ամերիկյան ֆուտբոլի պրոֆեսիոնալ խաղացող, «Սան Ֆրանցիսկո Ֆորթինայներսի» և «Կանզաս Սիթի Չիֆս» թիմերի նախկին քվոտերբեկը, ընդգրկվել է պրոֆեսիոնալ ֆուտբոլիստների Փառքի սրահում։ 1977 թվականին ամերիկյան ֆուտբոլի ուսանողական մրցաշրջանում հաղթելուց հետո Մոնտանան 1979 թվականին կարիերան սկսել է NFL-ում «Սան Ֆրանցիսկո Ֆորթինայներս» ակումբում, որտեղ խաղացել է 14 մրցաշրջան։ Վերջին 2 տարիներին լիգայում անցկացրել է «Կանզաս Սիթի Չիֆս»-ի կազմում։ Կարիերայի ընթացքում մասնակցել է չորս Սուպերբոուլների և հաղթել յուրաքանչյուրում։ Փառքի սրահում ընդգրկվել է 2000 թվականին, անմիջապես, երբ կանոնները թույլ են տվել։ Իր կարիերայի ընթացքում 3 անգամ ճանաչվել է Սուպերբոուլի ամենաարժեքավոր խաղացող։
1989 և 1990 թվականներին «Ասսոշեյթեդ պրես» հանդեսը Մոնտանային անվանել է NFL-ի ամենաարժեքավոր խաղացողը, իսկ 1990 թվականին նա Sports Illustrated-ի վարկածով ճանաչվել է տարվա մարզիկ։ Չորս տարի վաղ նա ստացել է «Ասսոշեյթեդ պրեսի» վարկածով NFL տարվա վերադարձը։ Մոնտանան ութ անգամ մասնակցել է փորձաշրջանների, ինչպես նաև AP վարկածով երեք անգամ ընդգրկվել է բոլոր աստղերի առաջին հավաքականում՝ 1987, 1989 և 1990 թվականներին։ Նա հինգ մրցաշրջան եղել է պասային վարկանիշի ազգային ֆուտբոլային կոնֆերանսի առաջատարը (1981, 1984, 1985, 1987 և 1989), իսկ 1987 և 1989 թվականներին նա այդ ցուցանիշով առաջատարն էր ամբողջ լիգայում։


== Ծանոթագրություններ ==


== Արտաքին հղումներ ==
Ջո Մոնտանա Internet Movie Database կայքում
The Football Database — Joe Montana
Ալֆրեդ Ռամբո

Ալֆրեդ Ռամբո (Rambaud) (հուլիսի 2, 1842(1842-07-02), Բեզանսոն - նոյեմբերի 10, 1905(1905-11-10), Փարիզ), ֆրանսիացի պատմաբան և հասարակական գործիչ։ Բարոյական և քաղաքական գիտությունների ակադեմիայի անդամ (1897 թ.)։ Պետերբուրգի ԳԱ արտասահմանյան թղթակից անդամ (1876 թ.)։ 1881 թվականից Սորբոնի համալսարանի պրոֆեսոր։ 1895-1903 թթ.՝ սենատոր, 1896-1898 թվականներին՝ ժողովրդական լուսավորության մինիստր։ Քանիցս դիվանագիտական առաքելությամբ եղել է Ռուսաստանում։ Ռամբոն իր աշխատություններում (որ գրված են չափավոր բուրժուա լիբերալիզմի դիրքերից) հիմնականում լուսաբանել է քաղաքական (հատկապես Բյուզանդիայի, Ռուսաստանի, Գերմանիայի) և միջազգային հարաբերությունների պատմությունը։ Հաճախ անտեսել է դասակարգային պայքարի տնտեսական գործոնը։ 1870-1871 թթ. ֆրանս-պրուս․ պատերազմից հետո հանդես է եկել Գերմանիայի դեմ ռեվանշի պահանջով, պաշտպանել է ֆրանս-ռուսական մերձեցումը, Ֆրանսիայի գաղութային քաղաքականությունը։ է․ Լավիսի հետ խմբագրել է «Ընդհանուր պատմությունը IV հարյուրամյակից մինչև մեր օրերը» աշխատությունը (համար 1-12, 1893-1901 թթ.), որի առաջին 8 հատորները ռուսաստանում լույս են տեսել 1897-1903 թվականներին, իսկ վերջին հատորները Ռուսաստանում են հրատարակվել «XIX դարի պատմությունը» խորագրով (համար 1-8, 1905-1907 թթ.)։


== Ծանոթագրություններ ==
Լյուսի լը Բոկաժ

Լյուսի լը Բոկաժ  (ֆր.՝ Lucy-le-Bocage), համայնք Ֆրանսիայում՝ Պիկարդիայի մարզի Էնա գավառում։ Մտնում է Լյուսի լե Մարն կանտոնի կազմի մեջ։ Համայնքի շրջանը Շատո Տերրին է։
Համայնքի INSEE կոդը՝ 02443:


== Բնակչություն ==
2010 թվականի տվյալներով՝ համայնքի բնակչությունը կազմում է 175 մարդ։ 


== Տնտեսություն ==
2010 թվականին համայնքի 108 աշխատունակ (15-64 տարեկան) բնակիչներից 85-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը կազմել 78,7 %, 1999 թվականին եղել է 72,8 %)։ 85 տնտեսապես ակտիվ բնակիչներից աշխատում էին 82-ը (45 տղամարդ և 37 կին), գործազուրկ էին 3-ը (2 տղամարդ և 1 կին)։ 23 տնտեսապես ոչ ակտիվ բնակիչներից 4-ը եղել են աշակերտներ կամ ուսանողներ, 10-ը՝ թոշակառուներ, 9-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումններ ==
Վիճակագրության ազգային ինստիտուտ, Լյուսի լը Բոկաժ (ֆր.)
Աստերոիդների ցանկ (50801-50900)

Աստերոիդների ցանկ (50701-50800)  • Աստերոիդների ցանկ  • Աստերոիդների ցանկ (50901-51000)
 Աստերոիդների ցանկ (50701-50800)  • Աստերոիդների ցանկ  • Աստերոիդների ցանկ (50901-51000)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Anghellic

Anghellic, ամերիկյան ռեփեր Tech N9ne֊ի երրորդ ստուդիական ալբոմը, թողարկված՝ 2001 թվականին։


== Ալբոմի մասին ==
2001 թվականին «Tormented» երգը հնչում է «Չար հրեշտակը» ֆիլմի երկու դրվագներում։
2003 թվականին ալբմոմը վերահրատարակվել է։ 2009 թվականի վիճակագրությամբ վաճառվել է շուրջ 270000 ալբոմի կրկնօրինակ։


== Գնահատական ==
2009 թվականին Fangoria ամսագիրը Anghellic֊ը անվանեց նշանավոր հոռորկոր ալբոմներից մեկը։


== Երգացանկ ==


== Վերաթողարկում ==
Anghellic: Reparation ֊ Anghellic֊ի վերաթողարկումը ամերիկյան Tech N9ne ռեփերի երրորդ ալբոմն է։ Թողարկվել է 2003 թվականին և փոխարինել 3 թրերքրը, այլ նոր 3 թրեքերի հետ («Devil Boy», «Breathe», и «F.T.I.», «Here I Come», «P.R. 2K1» и «This Life Anghellic»֊ի փոխարեն)։


== Երգացանկ ==


== Սեմփլներ ==
Psycho Messages / Psycho Bitch

«Halloween theme» ֊ Ջոն ԿարպենտերHere I Come

«Կ Էլիզե» ֊ Լյուդվիգ վան ԲեթհովենTwisted

«I Want to Be Your Man» ֊ Zapp & Roger
«Computer Love» ֊ Zapp & RogerEinstein

«Einstein» ֊ The Beatbox Boys


== Ծանոթագրություններ ==
Շիրետոկո (լեռ)

Շիրետոկո կամ Շիրետոկո լեռ (ճապ.՝ 恵庭岳),  ստրատոհրաբուխ Ճապոնիայում։ Հրաբուխի բառձրությունը ծովի մակարդակին համեմատ 1253,9 մ է։  Այն գտնվում է Հոկայդոյի Շիրետոկո թերակղզու վրա։ Լեռը կազմված է ոչ ալկալի քարերից և անդեզիտից։


== Ծանոթագրություններ ==


== Արտաքին հղումներ ==
Շիրետոկո Դեյք - Ճապոնիայի երկրաբանական ծառայություն
Մալայա Կամենկա (գյուղ, Նովոբուրասկի շրջան)

Անվան այլ կիրառումների համար տե՛ս՝ Մալայա Կամենկա (այլ կիրառումներ)Մալայա Կամենկա (ռուս.՝ Малая Каменка), գյուղ Ռուսաստանի Սարատովի մարզի Նովոբուրասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեփան Մանուկյան

Ստեփան Եսայու Մանուկյան (ապրիլի 21, 1901(1901-04-21) - հուլիսի 20, 1930(1930-07-20), Դիլիջան, Հայկական ԽՍՀ, ԱԽՖՍՀ, ԽՍՀՄ), հայ կինոռեժիսոր, սցենարիստ։


== Կենսագրություն ==
Ստեփան Մանուկյանը ծնվել է Լոռիում։ 1921 թվականին Երևանում հիմնադրել է առաջին պատանի կոմունարների ջոկատները, որոնց շնորհիվ բազմաթիվ որբ ու անտուն պատանիներ են հավաքագրվել մանկատներից, փողոցներից և այլ վայրերից, կրթվել ու դաստիարակվել են, ստացել մասնագիտություն։ Ակտիվ աշխատանք է տարել նրանց տարածման ուղղությամբ նախ Հայաստանում, ապա՝ ողջ Անդրկովկասում։ 1923 թվականին ընտրվել է Հայաստանի պատկոմական կազմակերպության կենտրոնական շտաբի պետ։ Նույն թվականին կուսակցության Անդրերկրկոմը նրան փոխադրել է Թիֆլիս` կազմակերպելու և ղեկավարելու անդրկովկասյան կոմունիստական պատանեկան շարժումը։ Հետագայում ընտրվել է Անդրկովկասյան պատանեկան կոմունիստական Լենինի անվան կազմակերպությունների բյուրոյի նախագահ։
Մահացել է Դիլիջանում, երկարատև ու ծանր հիվանդությունից հետո։ Շիրիմը գտնվում է Երևան քաղաքի «Կոմիտասի անվան զբոսայգու» պանթեոնում։


== Գործունեություն ==
1925 թվականից եղել է ֆիզկուլտուրայի Գերագույն խորհրդի պատասխանատու քարտուղարը։ Ակտիվ մասնակցություն է ցուցաբերել աշխատանքային դպրոցների մայրենի լեզվի նոր դասագրքեր կազմելու գործին։ Եղել է պրոլետարական «Նոյեմբեր» գրական խմբերի կազմակերպիչներից մեկը, որոնք հետագայում՝ 1925 թվականին միացվել են Հայաստանի պրոլետգրողների ասոցիացիային։
Ծավալել է նաև գրական-գեղարվեստական գործունեություն։ Գրել է մանկապատանեկան թատերախաղեր, որոնք տպագրվել են «Պատկոմ», «Պիոներ» ամսագրերում, «Ավանգարդ» թերթում.

«Ով աշխատի՝ նա կուտի»
«Համր Մաթին»Եղել է Հայկինոյի կինոբեմադրիչ

«Խասփուշ», 1927 թ.
«Հաշիմ», 1928 թ.


== Ծանոթագրություններ ==
Լինա Գերեն

Լինա Գերեն (ֆր.՝ Lina Guérin, ապրիլի 16, 1991(1991-04-16), Փարիզ), ֆրանսիացի ռեգբիստուհին, որը հանդես է գալիս վինգի դիրքում, Ֆրանսիայի կանանց ռեգբի-15 և ռեգբի-7 հավաքականների խաղացող։ Հանդես է գալիս «Շիյի Մազարեն» ակումբում։


== Կենսագրություն ==
Մայրը թունիսցի է։ Երիտասարդ տարիքում Լինան զբաղվել է թենիսով, հանդբոլով, ձիարշավով և թեթև ատլետիկայով, ապա անցել է ռեգբիի, որով զբաղվել է Էսուրյո լիցեյում (ֆր.՝ Lycée de l’Essouriau) Ալեն Ֆիորի և Քրիստոֆ Դելաայեի ղեկավարությամբ։ Սովորել է Փարիզ-Հարավ համալսարանում, որտեղ սովորել է արվեստի իրավունք և պատմություն։ Ավարտել է Թուլուզի բիզնես դպրոցը կառավարման մագիստրոսի աստիճանով։ Նորամուտը նշել է 2018 թվականին «Շիյի Մազարեն» (ֆր.՝ Rugby Club Chilly-Mazarin) ակումբի կազմում։
2015 թվականին հանդես է եկել Ֆրանսիայի կանանց հավաքականում Վեց ազգերի գավաթի խաղարկությունում։ Մեկ տարի անց ելույթ է ունեցել Ռիո դե Ժանեյրոյի Օլիմպիական խաղերում՝ մասնակցելով 5 հանդիպման և հավաքելով 5 միավոր (մեկ փորձ)։ 2018 թվականին դարձել է ռեգբիի աշխարհի առաջնության արծաթե մեդալակիր։ COVID-19 պանդեմիայի հետ կապված ընդմիջումից հետո Լինայի վերադարձը հավաքական տեղի է ունեցել 2021 թվականի փետրվարին Մադրիդում կայացած ռեգբի-7 միջազգային մրցաշարում։
2021 թվականին Դավիդ Կուրտեն Դինային ընդգրկել է Ֆրանսիայի հավաքականի հայտացուցակում՝ մասնակցելու Տոկիոյի Ամառային օլիմպիական խաղերին։ Խաղերում Լինան նվաճել է արծաթե մեդալ։


== Ծանոթագրություններ ==


== Արտաքին հղումներ ==
Լինա Գերեն Ինստագրամում
Լինա Գերեն Թվիթթերում
Դևիդ Անդերս

Դևիդ Անդրես (անգլ.՝ David Anders Holt, մարտի 11, 1981(1981-03-11), Գրանթս Փաս, Օրեգոն, ԱՄՆ), դերասան, հայտնի դերերից են Ջուլիանա Սարկը «Լրտեսուհին» սերիալում, Ադամ Մոնրոն «Հերոսներ» սերիալում, Ջոն Գիլբերտը «Վամպիրի օրագրերը» սերիալում և Բլեյն Դեբիրսը «Ես զոմբի եմ» սերիալում։


== Կենսագրություն ==


=== Անձնական կյանք ===
Անդրեսը ծնվել է Օրեգոն նահանգի Գրանտս Պասս քաղաքում՝ ԱՄՆ-ում Տոնի և Ջերի Հոլտի ընտանիքում։ Բացի նրանից, ընտանիքում եղել են նաև խորթ երեխաներ Ջեյսոնն ու Մայլին և հարազատ եղբայր Արիկը։ Դևիդը ընտանիքում փոքրն էր։ Մանկուց Անդերսը խաղացել է դպրոցական ներկայացումներում, սակայն հատուկ ուշադրություն է դարձրել սպորտին՝ բասկետբոլին և թենիսին։ 17 տարեկանում լինելով ավագ դպրոցում՝ Դևիդը խաղում էր Ֆիլիպ Առաքյալի դերը «Հիսուս Քրիստոսը Սուպերսթար» մյուզիքլի տեղական բեմադրության մեջ.։


== Կարիերա ==
Տեղափոխվելով Լոս Անջելես՝ նա բեմական կեղծանուն է ընտրել Դևիդ Անդերսը, քանի որ Դևիդ Հոլթ անունն օգտագործում էր մեկ այլ դերասան։ 2001 թվականին Անդերսը «So Little Time» սերիալում խաղում է Օլսենի քույրերի հետ։ Ավելի ուշ՝ 2001 թվականին, նա Ջուլիան Սարկի դերը ստանում է «Լրտեսուհի» սերիալում։ Սկզբում ծրագրվում էր, որ Անդերսը հրավիրյալ աստղ կլինի, բայց հետո որոշվեց իրեն դարձնել մշտական գործող անձ։ «Լրտես» ֆիլմի նկարահանումների ժամանակ Դևիդը ոչ մեծ դերեր է խաղացել «Հմայվածները», «C. S. I.» և «Կրքի անատոմիա» սերիալներում, նկարահանվել է անկախ կինոյում և մասնակցել մի քանի փոքր բեմադրությունների։ 2002 թվականին Անդերսը հայտնվել է «Աղբյուր» ֆիլմում։ 2007 թվականին Դևիդը կատարել է Էլիի դերը համանուն ֆիլմում։ Նրա կարիերայի հաջորդ փուլը դարձել է Ադամ Մոնրոյի/Տակեզո Քենսեյի դերը «Հերոսներ» հայտնի սերիալում։ Բացի այդ, նա խաղացել է «Բարի գալուստ դրախտ 2։ Խութ» և «Հանդերձյալներ» ֆիլմերում։ Անդերսը որպես հրավիրված աստղ նկարահանվել է նաև «24» սերիալի ութերորդ եթերաշրջանում և կատարել Ջոն Գիլբերտի դերը «Վամպիրի օրագրերը» սերիալում 2010-2011 թվականներին։


== Բարեգործություն ==
Անդերսը «Լրտեսուհին» և «Հերոսներ» սերիալում էր իր խաղընկեր Գրեգ Գրանբերգի հետ միասին եղել է Band from TV երաժշտական խմբի անդամ։ Նրանցից բացի այդ խմբում ներկայացել են այնպիսի աստղեր, ինչպիսիք են Հյու Լորիը («Հաուս»), Ջեսսի Սպենսերը («Հաուս»), Թերի Հետչեր («Հուսահատ տնտեսուհիները») և ուրիշներ։
Համերգներից և ալբոմի վաճառքից ստացված միջոցները հատկացվել են բարեգործության։


== Ֆիլմագրություն ==


== Ծանոթագրություններ ==
Ռեմզեյի ամառանոց

Ռեմզեյի ամառանոց կամ Շատո Ռեմզեյ (ֆր.՝ Château Ramezay), թանգարան և պատմական շենք Հին Մոնրեալի Նոտր Դամ փողոցում՝ Մոնրեալի քաղաքապետարանի դիմաց։
Կառուցվել է 1705 թվականին որպես այն ժամանակվա Մոնրեալի նահանգապետ Կլոդ դե Ռեմզեյի նստավայր։ Ամառանոցն առաջին կառույցն է, որ ճանաչվել է Քվեբեկի պատմական հուշարձան և նահանգի ամենահին մասնավոր պատմական թանգարանն է։ Այն պատմական հուշարձան  է ճանաչվել 1949 թվականին։
Տարիների ընթացքում մի քանի անգամ փոխվել են առանձնատան սեփականատերերն ու գործառույթները, և Ռեմզեյի ժառանգները վաճառել են կալվածքը մորթու  վաճառքով զբաղվող Compagnie des Indes-ին։


== Մայրցամաքային բանակային շտաբ ==
1775 թվականից այն դարձավ Մայրցամաքային բանակի կանադական շտաբ, երբ նվաճեց Մոնրեալը։ Բենջամին Ֆրանկլինը 1776 թվականին գիշերել է այնտեղ, երբ փորձում էր զորք հավաքել ամերիկացիների համար պայքարելու ամերիկյան հեղափոխական պատերազմում։


== Կրկին նահանգապետի նստավայր ==
Նվաճելուց հետո մինչև 1849 թվական տունը կրկին օգտագործվել է որպես նահանգապետի նստավայր, այս անգամ բրիտանացի նահանգապետերի կողմից։ Պաշտոնական նպատակներով այն հայտնի էր որպես Կառավարական տուն և համարվում էր նահանգապետի Մոնրեալի պաշտոնական նստավայրը և լրացնում էր Քվեբեկում գտնվող Սեն Լուի առանձնատանը և Սորելի առանձնավայրին։


== Համալսարանի շենք ==
1878 թվականին շենքն իր դռները բացեց դիմավորելու Մոնրեալի համալսարանի առաջին բժշկական ֆակուլտետին։


== Թանգարան ==
Շենքը ձեռք է բերվել Մոնրեալի դրամագիտական և հնագիտական միության կողմից և 1894  թվականին վերածվել պատմական թանգարանի և դիմանկարների պատկերասրահի։ Էնդրյու Թեյլորը 1895 թվականին նախագծել է առանձնատան փոփոխությունները։
Այսօր թանգարանի հավաքածուն բաղկացած է հիմնականում մոնրեալցիների մասնավոր  նվերներից և ունի շուրջ 30000 նմուշ, այդ թվում՝ ձեռագրեր, տպագրված աշխատանքներ, դրամագիտական նմուշներ, ազգագրական նյութեր, արվեստի ստեղծագործություններ, նկարներ, տպագրություն և կահույք։
1997-2002 թվականներին Շատո Ռեմզեյում կատարվել են ներքին և արտաքին վերականգնման աշխատանքներ, այդ թվում ստեղծվել է նահանգապետի այգին, որը բացվել է 2000 թվականին։ 2003 թվականին Շատո Ռեմզեյի թանգարանն արժանացել է Կանադայի լանդշաֆտային ճարտարապետների ազգային գերազանցության մրցանակին։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Château Ramezay, Official Web site Archived 2021-01-02 at the Wayback Machine.
Château Ramezay, Vieux Montreal
Խոտ (Սյունիքի մարզ)

Անվան այլ կիրառումների համար տե՛ս՝ Խոտ (այլ կիրառումներ)Խոտ, գյուղ Հայաստանի Հանրապետության Սյունիքի մարզում, Գորիսից 8 կմ հարավ, Որոտան գետի ձախ կողմում, սարավանդի վրա, բարձրությունը ծովի մակարդակից` 1470 մ։ Հեռավորությունը Կապան մարզկենտրոնից կազմում է մոտ 69 կմ։ 
Գյուղը նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Գորիսի շրջանի։ 1995 թվականից մտնում է ՀՀ Սյունիքի մարզի մեջ, 2015 թվականից մասն է խոշորացված Տաթև համայնքի։


== Պատմություն ==
Ներկայիս Խոտ գյուղը հիմնվել է Հին Խոտ գյուղի տեղափոխումով։ Հին Խոտը գտնվում է ներկայիս գյուղի կողքին՝ առավել ցածրադիր վայրում։ Հին Խոտը Սյունիքի մարզի հնագույն բնակավայրերից էր։ Այն տեղակայված է Որոտանի ձախ ափի խիստ զառիթափ լեռնալանջին՝ շրջապատված այգիներով և անմատչելի ժայռերով։ 1205 թվականին Խազբակի որդի Դլեն իշխանը Խոտ գյուղը և Խոտագետի մեծ այգին նվիրում է Տաթևի վանքին, որից հետագայում վերցնում են, իսկ 1274 թվականին կրկին վերադարձվում է վանքին։
Մինչև 1993 թվականը Խոտն ուներ սահմանամերձ գյուղի կարգավիճակ։


== Բնակչություն ==
Ըստ Հայաստանի Հանրապետության 2011 թվականի մարդահամարի արդյունքների` Խոտի մշտական բնակչությունը կազմել է 942, առկա բնակչությունը` 819 մարդ։ Գյուղը բնակեցված է եղել և շարունակում է բնակեցված լինել հայերով, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, մեղվաբուծությամբ, այգեգործությամբ և դաշտավարությամբ։
Գյուղատնտեսությամբ զբաղվում է 209 գյուղացիական տնտեսություն։ Համայնքում 2011 թ. կատարվել է հացահատիկային մշակաբույսերի 280 հա աշնանացան։
Անասնագլխաքանակը 2012 թ. հունվարի 1-ի դրությամբ կազմում է.

խոշոր եղջերավոր անասուններ՝ 705 գլուխ,
մանր եղջերավոր անասուններ՝ 146 գլուխ,
խոզեր՝ 40 գլուխ,
մեղվաընտանիքներ՝ 211։


=== Հողային և այլ բնական ռեսուրսներ ===
1795 հա, այդ թվում՝ - Գյուղատնտեսական նշանակության հողեր՝ 1592 հա, որից՝

վարելահող՝ 529 հա, բազմամյա տնկարկ՝ 50 հա, խոտհարք՝ 31 հա, արոտ՝ 76 հա, այլ հողատեսք՝ 906 հա
բնակավայրերի հողեր՝ 98 հա,
արդյունաբերության, ընդերքօգտագործման և այլ արտադրական նշանակության հողեր՝ 13 հա
էներգետիկայի, տրանսպորտի, կապի և կոմունալ ենթակառուցվածքների օբյեկտների հողեր՝ 28 հա
հատուկ պահպանվող տարածքների հողեր՝ 25 հա,
հատուկ նշանակության հողեր՝ 31 հա,
ջրային տարածքներ՝ 8 հա


== Պատմամշակութային կառույցներ ==
Հին գյուղի տեղում է գտնվում 1700 թ. «Մրգաձորի խաչ» եկեղեցին, նրա հյուսիսարևելյան մասում, բարձր ձորափին, գտնվում է Խոտի վանքը (V-VI դարեր)։
Գյուղի շրջակայքում կան մ.թ.ա. 2-1 հզ թվագրվող դամբարանադաշտեր, հին գերեզմանոցներ, որից մեկում պահպանված է Կարմիր եկեղեցու (XII դար) ավերակները։ Ըստ ավանդության այդ եկեղեցու զանգերը հայտնի են եղել իրենց զորավոր հնչեղությամբ և սրա հետ էլ կապում են Զանգեզուր անունը։ Ըստ մեկ այլ ավանդության՝ եկեղեցիներից մեկն էլ, հավանաբար Մրգաձորի Խաչ կոչվածը, կառուցել է Շահ-Աբասի հարեմից փախած մի կին։


== Տես նաև ==
Խոտի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2014-01-31 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Քվեմո Ռիեթի

Քվեմո Ռիեթի (վրաց.՝ ქვემო რიეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1040 մետր բարձրության վրա։ Շրջկենտրոն Գորիից հեռու է 10,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 295 մարդ։


== Ծանոթագրություններ ==
Հանս Ենսեն

Յոհանես Հանս Դանիել Ենսեն (գերմ.՝ Johannes Hans Daniel Jensen, հունիսի 25, 1907(1907-06-25)[…], Համբուրգ, Գերմանական կայսրություն - փետրվարի 11, 1973(1973-02-11)[…], Հայդելբերգ, Կարլսրուեի ադմինիստրատիվ օկրուգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի ֆիզիկոս։ Սովորել է Ֆրայբուրգի, այնուհետև՝ Համբուրգի համալսարաններում։ 1941—1949 թվականներին՝ Հանովերի բարձրագույն տեխնիկական ուսումնարանի պրոֆեսոր։ 1949 թվականից՝ Հայդելբերգի համալսարանի պրոֆեսոր։ Հիմնական աշխատանքները վերաբերում են ատոմային միջուկների տեսությանը։ Հիմնավորել է միջուկների մի շարք առանձնահատկություններ, մասնավորապես, մեծ կայունություն ունեցող «մոգական» միջուկների գոյությունը։ Ենսենը աշխատակիցների հետ մշակել է (Մ․ Գյոպերա-Մայերից անկախ) միջուկի թաղանթային մոդելը։
Արժանացել է նոբելյան մրցանակի (1963)։


== Ծանոթագրություններ ==
Կրետեական ցուլ

Կրետեական ցուլ, հայտնի է նաև որպես Մարաթոնյան ցուլ (հին հունարեն՝ Ταύρος της Κρήτης), առասպելական կենդանի, ըստ հին հունական դիցաբանության՝ Կրետեի թագավոր Մինոսի ցուլը։ Եվրիպիդեսը գրում է այն մասին, որ կրետեական ցլին երկիր է ուղարկել Զևսը՝ որպես ընծա գեղեցկուհի Եվրոպային։ Շատ պատմիչներ նաև պնդում են, որ երկիր ուղարկված կենդանին եղել է նույն ինքը Զևսը՝ ցլի կերպարանք ընդունած։
Ըստ մեկ այլ աղբյուրի՝ կրետեական ցլին երկիր է ուղարկել ծովերի տիրակալ Պոսեյդոնը։ Կրետեի արքա Մինոսը պետք է ընծայեր այդ ցուլն աստվածներից որևէ մեկին, սակայն ափսոսալով որոշում է աստվածներին զոհաբերել իր նախիրի շարքային անասուններից մեկը։ Տեսնելով սա, Պոսեյդոնը լցվում է բարկությամբ և խելագարություն տալիս ցլին։ Վերջինս ազատվում է կապանքներից և ոչնչացնում իր ճանապարհին ընկած ամեն ինչ, սակայն որոշ ժամանակ անց սպանվում է առասպելական հերոս Թեսևսի կողմից։
Պատմիչներից մեկը գրել է, թե կրետեական ցուլը՝ տավրոսը, եղել է Կնոսոսի հերոսներից մեկը, ով ժամանակ առ ժամանակ առևանգել է տեղի երիտասարդ աղջիկներին, այդ թվում՝ արքայադուստր Եվրոպային։ Շուտով ցուլը սիրահարվում է գողացված գեղեցկուհի Պասիֆայայի վրա, ումից էլ ծնվում է նրանց որդին՝ Մինոտավրոսը։


== Հերակլեսի և ցլի մենամարտ ==
Հերակլեսն իր սխրագործությունների ի կատար ածման ճանապարհին հանձնարարություն է ստանում մեկնել Կրետե և Միկենե բերեր այն ցուլը, որը Կրետե էր ուղարկել Պոսեյդոնը, քանզի վերջինս բնաջնջում էր ողջ շրջակայքը։ Հերակլեսը բռնում է ցուլին և զսպում նրան, իսկ այնուհետև ցուլի մեջքին բազմած կտրում է Կրետեից Պելեպոնես տանող ծովի ջրերը։ Էվրիսթևսը վախենում է ցուլն իր ախոռում պահելուց և ազատ արձակեց նրան։ Կատաղի ցուլը սուրալով շարժվում է դեպի Ատտիկա, որտեղ նրան սպանում է աթենական առասպելական հերոս Թեսևսը։


== Ծանոթագրություններ ==
Ժողովածու (569)

Ժողովածու (569), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 569 թվի տակ։ Ձեռագիրը գրվել է 1618 թվականին Տեր Բարթողիմեոս գրիչի կողմից Կամենիցում, Իլովում։ Ստացողը եղել է Տեր Բարթողիմեոսը։ Գրված է թղթի վրա, որը ունի 15,3x10 սմ չափս։ Ձեռագիրը կազմված է 269 թերթից։ Գրված է միասյունով, նոտրգիրով։ Կազմը` կաշեպատ տախտակ դրոշմազարդ՝ 1619 թ․ մակագրությամբ։ Հիշատակարաններ՝ 1բ, 155բ, 243ա, 269ա, հետագայի՝ 268ա (1690 թ․), 268բ (18-րդ դար)։


== Բովանդակություն ==
Մխիթար Սկեռացվո Յազագս Հոմապատութեան ԺԲ առաքելոցն
Ստեփան Օրբելեան հակաճառություն ընդդեմ երկաբնակաց, Յաղագս զանբաժանելի բնութեան
Թուղթ Կոստանդեայ առ Հեթում
Խրատք առ ուղղապառ հավատացեալս հայոց ազգի
ներսես Շնորհալոյ Սահմանք հավատո, յաղագս ավանդութեան եկեղեցվո, Թուղթք
Պատմություն Աբրահամու, Սահակայ և Մամբրեի


== Ծանոթագրություններ ==
(2785) Սեդով

(2785) Սեդով (անգլ.՝ Sedov), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 31-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,871692 ա. մ., առավելագույնը մոտենում է 2,749 ա. մ. հեռավորության վրա և հեռանում 2,9944 ա. մ.։ Արեգակի շուրջ մեկ ամբողջական պտույտ է կատարում 1777,48 երկրային օրվա ընթացքում, իր ուղեծրով շարժվելով միջինում 0,202534 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2785) Սեդով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիրանցի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Կիրանց գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 30 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կարաբուլաղ (Ելիզավետպոլի գավառ)

Կարաբուլաղ, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում էր Ելիզավետպոլ քաղաքից հյուսիս-արևմուտք։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մեծ Պշիշ

Մեծ Պշիշ (ռուս.՝ Большой Пшиш), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Պշիշ գետի ձախ ափին՝ 258 կմ հեռավորության վրա։ Գետի երկարությունը 12 կմ է, ավազանի տարածքը 45 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Պշիշ, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001212108100005126
Հիդրոլոգիական ուսումնասիրությունների կոդը - 108100512
Ավազանի կոդը - 06.02.00.012
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բուրին

Բուրին (ուկրաիներեն՝ Буринь), քաղաք Ուկրաինայի Սումիի մարզի Բուրինի շրջանում։ Հիմնադրվել է 14-րդ դարում։
2001 թվականի տվյալներով Բուրին քաղաքում բնակվում էր 11 607 մարդ։ Բնակավայրը զբաղեցնում է 16,63 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հոլոկիո

Հոլոկիո (հունգ.՝ Hollókő), գյուղ հյուսիսային Հունգարիայում՝ Նոգրադում։ Գյուղը հայտնի է դարձել որպես բաց երկնքի տակ գտնվող ազգագրական թանգարան։ Բնակչությունը 465 մարդ է։ 1987 թվականին ներառվել է ՅՈՒՆԵՍԿՕ-ի Համաշխարհային ժառանգության ցանկում։ Գյուղի անունը թարգմանվում է որպես «Ագռավաքար»։
Հոլոկիոն գտնվում է Բուդապեշտից 90 կմ հյուսիս և Էգերից 80 կմ հյուսիս-արևմուտք։ Գյուղն ընկած է Չերհատ ոչ բարձր լեռների հովտի կենտրոնում։ Ողջ Հոլոկիոն իրենից ներկայացնում է ազգագրական թանգարան, սակայն ի տարբերություն նմանատիպ այլ թանգարանների՝ Հոլոկիոյում չի դադարում սովորական կյանքը։ Գյուղի բնակիչները խնամքով պահպանում են կենսակերպն ու անցյալ դարերի ժողովրդական ավանդույթները։ Գյուղի շենքերի մեծ մասը կավաշեն տներ են՝ փայտե ծածկապատշգամբներով։ Գյուղում պահպանվում են ժողովրդական արհեստները՝ ավանդական ասեղնագործությունը, խեցեգործությունը և փայտի փորագրությունը։

		


== Տեսարժանություն ==
Փայտե եկեղեցի, կառուցվել է 16-րդ դարում, վերակառուցվել է 1989 թվականին։
Գյուղի թանգարան, ազգագրական թանգարան։ Նվիրված է 18-19-րդ դարերի տեղի բնակիչների կենսակերպին։
Փոստային թանգարան։
Տիկնիկների թանգարան։
Սարհեդ ամրոց, գտնվում է գյուղի հետևի բլուրի վրա։


== Բնակչություն ==


== Ծանոթագրություններ ==


== Արտաքին հղումներ ==
О селе на сайте http://vengriya.org
Венгрия. Путеводитель. «Вокруг света», 2007. ISBN 978-5-98652-117-6
Галерея аэрофотосъёмки
Լեսնոե (գյուղ, Կոբելյակի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Լեսնոե գյուղում բնակվում էր 389 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոգդան (այլ կիրառումներ)

Բոգդան, կարող է վերաբերել՝

Բոգդան - եբրայական Հովնաթան անվանը համարժեք հունական Թեոդորոս անվան սլավոնական տարբերակը
Բոգդան - գյուղ Ուկրաինայի Անդրկարպատյան մարզի Ռախովի շրջանում
Մոմիր Կորունովիչ

Մոմիր Կորունովիչ (սերբ.՝ Момир Коруновић, հունվարի 1, 1883(1883-01-01), Glogovac, Jagodina, Սերբիա - ապրիլի 17, 1969(1969-04-17), Բելգրադ, ՀՍՖՀ), սերբ ճարտարապետ, որն առավել հայտնի է սերբ-բյուզանդական վերածննդի ոճով իր աշխատանքներով։ Նա համարվում է ռոմանտիկ նեոգոթական ոճի հիմնադիրը։ 20-րդ դարի սկզբի միակ ճարտարապետը, ով առաջարկել է օրիգինալ ոճ և կառուցել մի քանի ինքնատիպ մոնումենտալ շինություններ Սերբիայի մայրաքաղաքում, ինչի համար նրան անվանել են սերբական Գաուդի.


== Կենսագրություն ==
Կորունովիչն ավարտել է Բելգրադում և շարունակել իր ասպիրանտուրան Պրահայի Չեխիայի տեխնիկական համալսարանում Սերբիայի կրթության նախարարության կողմից տրամադրվող կրթաթոշակով։ Նա աշխատել է որպես քաղաքացիական ծառայող շինարարության նախարարությունում և պատասխանատու է եղել Չեխոսլովակիայի մարմնամարզության Սոկոլի մի շարք շենքերի շինարարության համար, որոնք հիմնադրել են Սոկոլ Միրոսլավ Տիրշը և Ջինդրիխ Ֆյուգները։


== Ճարտարապետական գործունեություն ==
Մոմիր Կորունովիչը կարծում էր, որ ազգային ճարտարապետության մեջ կարող է օգտագործվել միայն այն, ինչը բնորոշ է այս վիճակում ապրող մարդկանց ոգուն։ Ճարտարապետը ստեղծել է կոնկրետ սերբ-բյուզանդական ոճ, որում նա համատեղել է սերբական ռոմանտիկ ավանդույթները և ակադեմիական ձևը՝ չափավոր օգտագործելով այն ժամանակվա ժամանակակից միտումները։ Նրա ոճն առանձնանում է արտահայտիչ, հարուստ ձևավորված ճակատներով, որոնք հմտորեն համատեղում են հին ավանդույթներն ու նոր ժամանակակից ձևերը։ Կորունովիչը մշակել է 143 նախագիծ, որոնցից 83-ը իրականացվել են։
2020 թվականին Բելգրադի քաղաքային իշխանությունները որոշել են 1927 թվականին ճարտարապետի նախագծով կառուցված և Երկրորդ համաշխարհային պատերազմի ժամանակ ավերված պատմական փոստային բաժանմունքը վերադարձնել իր պատմական տեսքին։ Նախատեսվում է, որ վերականգնման աշխատանքները կավարտվեն երկուսուկես տարուց
:


== Հավաքական աշխատանքներ ==

		
		
		
		
		
		


== Գրականություն ==
Дурич Замоло, Дивна, Градители Белграда, 1815-1914 гг.
Кадиевич, Александар, Момир Корунович, 1996 г.


== Ծանոթագրություններ ==